181 
oftest lægges de i Maj; i 1824 fandt Holbøll dens Æg allerede 
3dje Maj, trods Kulde: 6te Maj frøs det 122. 
I Fjordene ved Julianehaab saa Bruun i Sommeren 1894 kun 
en enkelt. Efter Grønlændernes Udsagn skulde den om Efteraaret 
komme derind, og Ungerne skulde blive derinde længere end de 
gamle. 
Paa Nunarsuit, mellem Julianehaab og Ivigtut, saa Vahl dens 
Rede med Æg sidst i Maj 1828, som meddelt i hans Haandskrift. 
— Paa Strækningen mellem Julianehaab og Ivigtut saa Bruun i 
1894 adskillige, flest Nord for Kagsimiut. Reder med Æg fandtes 
sidst i Maj paa Øerne Syd og Nord for Sanerut. 
Ved Ivigtut saa Hagerup den i 1886—88 til alle Aarstider, 
men kun i ringe Tal, talrigst om Efteraaret. — I 1890—91 saa 
Helms den jevnlig paa Fjorden Aaret rundt, baade unge og gamle, 
maaske oftest i Oktober og November. 
Ved Arsuk saa Krabbe den i 1889—90 hele Aaret, dog kun 
faa Gange om Vinteren. Den ynglede i Nærheden, og Grønlænderne 
kom ofte med dens Æg i Foraaret 1890. To halvvoxne Unger 
derfra bleve bragte til Helms. — I 1893 fandt Helms den almindelig 
omkring AÅrsuk hele Sommeren, langt almindeligere end inde i 
Fjorden ved Ivigtut. Den ynglede almindelig paa Øerne udfor 
Kysten. 
Mellem Arsuk og Frederikshaab saa Helms den i ret stort Tal 
mellem 12te og 14de Maj 1893, oftest parvis; den havde da neppe 
begyndt at lægge Æg, skjønt Grønlænderne sige, at Æglægningen 
begynder 2den Maj. 
Fra Frederikshaab kjendte Fabricius den godt. En ung Fugl 
derfra modtagen i 1895 haves i Museet i Kjøbenhavn. 
Fra Fiskenæs haves Skind i Museet. Fra samme Egn nævnes 
den ogsaa af Finsch. 
Skind fra Godthaab ere sendte til Museet i 1832 og 48. Fencker 
nævner den derfra 8de Februar 1893. i 
Fencker modtog i 1880 Æg tagne mellem Egedesminde og 
Ikamiut. 
Paa Grønne-Ejland i Disko-Bugt fandt Fencker den ynglende i 
Foraaret 1881. 
Ved Klaushavn saa Fencker enkelte først i Maj 1880. Fra 
samme Sted modtog han den i Juli 1886. 
Paa Kronprindsens-Ejland i Disko-Bugt fandt Fencker den 
ynglende sidst 1 Juli 1879. 
